L-UE ssaħħaħ il-kooperazzjoni tagħha fil-qasam tas-sigurtà u d-difiża. Illum, il-ministri għall-affarijiet barranin u l-ministri għad-difiża kellhom diskussjoni dwar l-implimentazzjoni tal-Istrateġija Globali tal-UE fil-qasam tas-sigurtà u d-difiża . Wara l-Kunsill adotta konklużjonijiet dwar is-sigurtà u d-difiża fil-kuntest tal-Istrateġija Globali tal-UE. Il-konklużjonijiet tal-Kunsill jenfasizzaw il-progress sinifikanti miksub fit-tisħiħ tal-kooperazzjoni fil-qasam tas-sigurtà u d-difiża, inkluż: il- kooperazzjoni strutturata permanenti ), li fir-rigward tagħha notifika konġunta mill-istati membri li tesprimi l-intenzjoni tagħhom li jipparteċipaw ġiet iffirmata u ippreżentata lir-Rappreżentant Għoli u lill-Kunsill fil-marġini tal-Kunsill Affarijiet Barranin, Skont it-Trattat ta' Lisbona, l-istati membri tal-UE jistgħu jsaħħu l-kooperazzjoni tagħhom fi kwistjonijiet militari billi jistabbilixxu kooperazzjoni strutturata permanenti (l-Artikolu 42(6) u l-Artikolu 46 TUE u l-Protokoll 10). il- fond Ewropew għad-difiża , li ġie propost mill-Kummissjoni Ewropea f'Ġunju 2017, Il-fond Ewropew għad-difiża għandu l-għan li jrawwem l-innovazzjoni u jippermetti ekonomiji ta' skala fir-riċerka fil-qasam tad-difiża u fil-fażi ta' żvilupp industrijali billi jappoġġa proġetti kollaborattivi, biex b'hekk isaħħaħ il-kompetittività tal-industrija tad-difiża tal-UE. Diġà qed titwettaq azzjoni preparatorja fir-rigward tar-riċerka fil-qasam tad-difiża, u l-koleġislaturi bħalissa qed jinnegozjaw proposta tal-Kummissjoni għall-istabbiliment ta' Fond Ewropew għall-Iżvilupp fl-Industrija tad-Difiża (EDIDP). ir- rieżami annwali kkoordinat dwar id-difiża ), li l-Aġenzija Ewropea għad-Difiża qed tagħmel prova tiegħu. L-għan tal-CARD huwa li jistabbilixxi proċess biex ikun hemm ħarsa ġenerali aħjar tal-pjanijiet nazzjonali tal-infiq fil-qasam tad-difiża. Dan jagħmilha possibbli li n-nuqqasijiet fil-kapaċità Ewropej jiġu indirizzati aħjar, il-kooperazzjoni fil-qasam tad-difiża tiġi approfondita u jiġi żgurat l-aħjar użu u l-koerenza tal-pjanijiet tal-infiq fil-qasam tad-difiża. Il-konklużjonijiet jittrattaw ukoll oqsma ta' ħidma fil-qasam tas-sigurtà u d-difiża tal-UE, inkluż it-titjib tal- mobbiltà militari , il-prijoritajiet għall- maniġġar ċivili ta' kriżijiet , ir-rispons ta' missjonijiet ċivili għarfien tas-sitwazzjoni , il- finanzjament komuni ta' missjonijiet u operazzjonijiet militari tal-PSDK, b'mod partikolari ir-rieżami tal-mekkaniżmu Athena, id- difiża ċibernetika bini tal-kapaċitajiet għas-sigurtà u l-iżvilupp Kuntest Sena ilu, fl-14 ta' Novembru 2016, il-Kunsill adotta konklużjonijiet dwar l-implimentazzjoni tal-Istrateġija Globali tal-UE fil-qasam tas-sigurtà u d-difiża. Dawn il-konklużjonijiet jistabbilixxu l-livell ta' ambizzjoni, jiġifieri l-miri ewlenin li l-UE u l-istati membri tagħha għandhom l-għan jiksbu fil-qasam tas-sigurtà u d-difiża. Il-Kunsill stabbilixxa tliet prijoritajiet strateġiċi: ir-rispons għal konflitti u kriżijiet esterni, il-bini tal-kapaċitajiet tas-sħab u l-protezzjoni tal-Unjoni Ewropea u ċ-ċittadini tagħha. Ġie nnutat progress u ngħatat aktar gwida permezz tal-konklużjonijiet tal-Kunsill fis-6 ta' Marzu 2017 u fit-18 ta' Mejju 2017. Is-sigurtà u d-difiża huma wieħed mill-oqsma prijoritarji għall-ħidma fuq l-implimentazzjoni tal-Istrateġija Globali tal-UE, li jinkludi wkoll il-bini ta' reżiljenza u approċċ integrat għal konflitti u kriżijiet, it-tisħiħ tar-rabta bejn il-politiki interni u dawk esterni, l-aġġornament ta' strateġiji reġjonali u tematiċi eżistenti jew it-tħejjija ta' oħrajn ġodda, u ż-żieda fl-isforzi fid-diplomazija pubblika. Aqra t-test sħiħ tal-konklużjonijiet Din ir-riżorsa bħalissa hi disponibbli biss bil-lingwa jew il-lingwi li ġejjin: Kooperazzjoni fil-livell tal-UE fil-qasam tas-sigurtà u d-difiża Ara l-paġna tal-laqgħa